Διερεύνηση χρήσης μεθόδων εναέριας τηλεπισκόπησης, για καταγραφή ζιζανίων σε καλλιεργούμενα είδη
Creators: name: Δικταπανίδης, Γεώργιος Χρήστου
Publisher: name: Aristotle University of Thessaloniki
Year: 2022
Subjects: Τηλεπισκόπηση
Ανίχνευση ζιζανίων
Περιβαλλοντικές επιπτώσεις
Remote Sensing
Weed detection
Environmental impacts

description: Στο πλαίσιο του μεταπτυχιακού προγράμματος, η μελέτη αυτή παρουσιάζει το πρόβλημα των ζιζανίων σε αγρούς καθώς και τις μεθόδους ανίχνευσης και χειρισμού των ζιζανίων, κυρίως μέσω των συστημάτων που βασίζονται στην λήψη εικόνων από εναέρια μέσα, όπως ΣΜηΕΑ (drones) και σύγκριση με επίγειες φωτογραφίες. Η παρούσα διατριβή χωρίζεται σε ένα βιβλιογραφικό και σε ένα πειραματικό μέρος. Η παρούσα έρευνα μελετά το πρόβλημα της διαχείρισης των ζιζανίων. Αρχικά στο βιβλιογραφικό μέρος, παρουσιάζονται οι έννοιες των σύγχρονων προσεγγίσεων στην καταπολέμησή τους, όπως η Γεωργία Ακριβείας, η τηλεπισκόπηση και η χρήση λογισμικών όπως το GIS, GPS και η ταξινόμηση δεδομένων. Επίσης η μελέτη αυτή, όπως γίνεται φανερό και στο πειραματικό της μέρος, επικεντρώνεται στο κατά πόσο η χρήση drone σε αγροτικές καλλιέργειες βελτιώνει την γεωργική παραγωγή και βοηθά στην ελαχιστοποίηση των ζιζανιοκτόνων. Οι νέες δυνατότητες που προσφέρει το ευέλικτο και προσαρμοστικό σύστημα των drones, έχουν βρεθεί στο επίκεντρο του επιστημονικού ενδιαφέροντος πολλών επιστημών (κυρίως των γεωπονικών επιστημών), ως μια τεχνολογία που μπορεί να συνδυαστεί και να ενισχύσει την Γεωργία Ακριβείας.Το πειραματικό μέρος της διατριβής, μεταβαίνει στην εκτελεση δυο διαφορετικων μεθόδων εκτίμησης κάλυψης ζιζανίων σε ιδιόκτητο αγρό (του Δρ. Αθανασίου Γκέρτση) στο Δ.Δ. Κολχικού, του Δ. Λαγκαδά, μέσω της επίγειας μεθόδου δειγματοληπτικών επιφανειών και εναέριων μέσων (ΣΜηΕΑ). Τα αποτελέσματα της σύγκρισης επίγειων φωτογραφιών με γεωαναφερμένες φωτογραφίες από ΣμηΕΑ με καμερες στο εγγύς υπέρυθρο φασμα (NIR) , έδειξαν πολύ καλή συσχέτιση και ενθαρρύνουν την περαιτέρω έρευνα για πιο εξειδικευμένες εφαρμογές. Η έγκαιρη αναγνώριση της παρουσίας ζιζανίων διαχρονικά σε έναν αγρό, μπορεί να συνεισφέρει σημαντικά στη αποτελεσματικότερη διαχείριση τους και συνεπώς να συνεισφέρει στην αειφορικότητα και βιωσιμότητα της κάθε καλλιέργειας.
description: In the context of the postgraduate course of Natural Resources: Monitoring, Technology and Bioeconomy, this paper presents the issue of weed infestation in agricultural crops, as well as the methods of identifying and managing weeds, mainly via systems based on aerial image capture and comparison with ground photographs. In this context, concepts of modern approaches on controlling weeds are explained, such as precision agriculture, remote sensing and the use of software such as GIS, GPS, data classification, databases, cloud computing, AI and machine learning. However, this study, as it is evident from its experimental part, focuses on the use of drones in agricultural crops to improve agricultural production and weed control. The new features offered by the flexible and adaptive system of drones and UAVs have been placed at the center of the scientific interest of the agricultural sciences, as a technology that can eliminate problems of precision agriculture applications associated with existing data and image capturing equipment. The results have shown that the correlation of ground pictures and georeferenced pictures from an UAV equipped with a NIR camera, were very satisfactory and deserve further studies for additional validation. On time recognition of the weed population and area in a field can contribute to sustainable management.